open-index/open-wikipedia-markdown huggingface dataset:
ஹன்லின்

**ஹன்லின்** என்பது மியான்மர் நாட்டில், சாகைங் பிரதேசத்தில் ஸ்வெபூ நகரத்திற்கு அருகில் உள்ள ஒரு கிராமம் ஆகும்.பியூ நகரக் குழும காலத்தில் (கி.பி இரண்டாம் நூற்றாண்டு) இக்கிராமம் சிறந்து விளங்கியதாக கருதப்படுகிறது. தற்போது இக்கிராமம் அதில் உள்ள வெந்நீர் ஊற்றுகளுக்காகவும், தொல்லியல் இடங்களுக்காகவும் அறியப்படுகிறது. ஹலின், பிக்தனோ, ஸ்ரீ சேத்ரா ஆகிய நகரங்கள் பியூ ராஜாங்கத்தி வறண்ட ஐராவதி ஆற்றுப்படுகையில் இருந்த பாசன பகுதிகளில் எழுப்பப்பட்ட பண்டைய நகரங்களாகும்.
இவை இதன் பாரம்பரியத்திற்காக யுனெஸ்கோவால் மே 2014 அன்று வெளியிடப்பட்ட தென்கிழக்கு ஆசியாவின் உலக பாரம்பரிய சின்னங்கள் பட்டியலில் இடம்பெற்றது. இதன் காலம் கி.மு 200 இல் இருந்து கி.பி 900 வரை ஆகும். ஆயிரம் ஆண்டுகளுக்கு முற்பட்டவை.  

## புவியியல்
ஹன்லினில் உள்ள தொல்பொருள் நினைவுச்சின்னங்கள், சாகைங் பிரதேசத்தில் ஸ்வெபூ மாவட்டத்தில் உள்ள வாட்லெட் இல் உள்ள கிராமத்தின் மேலே அமந்துள்ளது. are located above the village in the Watlet Township, Shwebo District, Sagaing Division. It has a population of about 6,400 (2014). 2014 ஆம் ஆண்டு கணக்கெடுப்பின்படி இப்பகுதியின் மக்கள் தொகை 6,400.

## வரலாறு
ஹன்லினின் வரலாறு கி.மு 200 இல் இருந்து கி.பி 900 வரை பினாகா, ஸ்ரீ சேத்ரா, மங்காமோ, ஹிலன்கி ஆகிய பகுதிகளில் வாழ்ந்த பியூ மக்களின் வரலாற்றுடன் தொடர்புடையதாகும். இம்மக்கள் திபெத்திய-பர்மிய மொழி பேசினார்கள். இவர்கள் சீனாவுடனும், இந்தியாவுடனும் வர்த்தகத் தொடர்பு வைத்திருந்தார்கள். பியூவின் ராஜாங்கம் பதினெட்டு ராஜாங்கங்கமா விரிவடைந்தது. பெரும்பாலும் இப்பகுதிகள் மியான்மரின் தென்பகுதிகளில் அமைந்துள்ளன.   அவர்கள் பழக்கவழக்கங்கள், ஆடை அலங்காரங்கள், கலாச்சாரம், கலை ஆகியவற்றில் மேம்பட்டவர்களாக இருந்தார்கள். இவர்கள் சர்வாஸ்திவாத பௌத்தப் பள்ளியில் பௌத்தர்களாக இருந்தார்கள். இந்தக் கட்டிடகலைகள் 11 முதல் 14 ஆம் நூற்றாண்டைச் சார்ந்தது என்பதற்கான ஆதாரங்கள் பாகன் பகுதியில் கிடைக்கப்பெறுகின்றன. ஆரம்பகாலத்தில் இதன் தலைநகரமாக ஐராவதி ஆற்றுப்படுகையின் வடக்கு மூலையில் இருந்த ஸ்ரீ சேத்ரா இருந்தது. ஏழாம் நூற்றாண்டில் தலைநகரை ஹிலன்கி பகுதிக்கு பியூ மக்கள் மாற்றினார்கள். இது ஒரு வறன்ட பகுதியாகும். வெளிநாடுகளுடன் வனிக தொடர்பு வைத்துக்கொள்வதர்காக ஸ்ரீ சேத்ராவிலும் நிர்வாகம் நடைபெற்றது. இவர்களின் தென்பகுதி அண்டை நிலத்தவர்கள் திரிவேத புத்த மதத்தை பின்பற்றும் மான் இன மக்கள். 

தொல்பொருள் ஆராச்சியின் அடிப்படையில் வெண்கல காலத்தில் இருந்து ஹன்லின் மக்கள் வழ்விடமாக கருதப்படுகிறது. ஹன்லின் நகரம் கிமு 1 அல்லது 2 ஆம் ஆண்டில் பியு மக்களால் உருவக்கப்பட்டது.

## யுனஸ்கோ அங்கிகாரம்
1996 ஆம் ஆண்டு அக்டோபர் மாதம் ஹன்லின், பெய்க்தனோ, ஸ்ரீ சேத்ரா ஆகிய இடங்கள் யுனெஸ்கோவின் உலக பாரம்பரிய சின்னங்களின் பட்டியலில் இடம்பெற வேண்டும் என கோரிக்கை வைக்கப்பட்டது. அதனை யுனெஸ்கோ 2014 ஆம் ஆண்டு மே மாதம் கத்தாரின் தோகாவில் நடைபெற்ற உலக பாரம்பரிய குழுவின் 38 ஆவது மாநாட்டில் அங்கிகரித்தது. யுனெஸ்கோவின் அறிக்கைபடி பியூ ராஜ்ஜியம் கிமு 200 முதல் கிபி 900 வரை சுமார் ஆயிரம் ஆண்டுகள் செழிப்பாக இருந்ததாகக் கருதப்படுகிறது. இந்த மூன்று இடங்களும் சேர்த்து 5,809 ஹெக்டேர் நிலப்பரப்பை ஆக்ரமித்துள்ளது.

## மேற்கோள்கள்

பகுப்பு:பர்மாவின் புவியியல்
பகுப்பு:பர்மாவின் வரலாறு
பி. என். சுந்தரம்

**பி. என். சுந்தரம்** (*P. N. Sundaram*, 18 மார்ச் 1934 - 22 மார்ச் 2010) 250 திரைப்படங்களுக்கு மேல் பணிபுரிந்த ஓர் இந்திய ஒளிப்பதிவாளர் ஆவார். இவர் தமிழ், ஆங்கிலம், தெலுங்கு, கன்னடம், மலையாளம், இந்தி ஆகிய மொழி திரைப்படங்களில் பணிபுரிந்துள்ளார். ஒரு நடுத்தர வர்க்க குடும்பத்தைச் சேர்ந்த அவர் இளம் வயதில் மிகவும் வறுமையில் வாடினார். தன் முதல் வேலையை கேமரா உதவியாளராக தொடங்கினார். FEFSI மற்றும் SICA ஆகிய அமைப்புகள் தோன்றுவதற்கு முக்கிய காரணமாக இருந்தவர். உயர்ந்த மனிதன் என்னும் திரைப்படத்திற்காக தமிழ்நாடு அரசின் சிறந்த ஒளிப்பதிவாளர் விருதை 1968-ஆம் ஆண்டு பெற்றார்.

## திரைப்படங்கள்
* உயர்ந்த மனிதன்
* தங்க பதக்கம்
* வியட்நாம் வீடு

மேலும் எம்,ஜி.ஆர், சிவாஜி கணேசன், கமலஹாசன், ஶ்ரீதேவி உட்பட பல முன்னனி நடிகர்களுடன் பணி புருந்துள்ளார்.

## மேற்கோள்கள்

## வெளி இணைப்புகள்

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:மலையாளத் திரைப்பட இயக்குநர்கள்
பகுப்பு:1927 பிறப்புகள்
பகுப்பு:2010 இறப்புகள்
பகுப்பு:இந்தியத் திரைப்பட இயக்குநர்கள்
பகுப்பு:இந்தியப் புகைப்படக்கலைஞர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
ஜலோர் மாவட்டம்

**ஜலோர் மாவட்டம்** (**Jalore District**)  இந்தியாவின் இராஜஸ்தான் மாநிலத்தின் தென்மேற்கில் உள்ளது. இம்மாவட்ட நிர்வாகத் தலைமையிட நகரம் ஜலோர் ஆகும். இம்மாவட்டம் 10,640 சதுர கிலோ மீட்டர் பரப்பளவு கொண்டது.  இம்மாவட்டத்தின் மக்கள்தொகை 1,828,730  ஆகும். 

## மாவட்ட எல்லைகள்
ஜலோர் மாவட்டத்தின் வடமேற்கில் பார்மேர் மாவட்டம், வடகிழக்கில் பாலி மாவட்டம்,  தென்கிழக்கில் சிரோஹி மாவட்டம், தென்மேற்கில் குஜராத் மாநிலத்தின் பனஸ்கந்தா மாவட்டம் எல்லையாகக் கொண்டது.

## புவியியல்
இம்மாவட்டத்தில் பாயும் முக்கிய ஆறான லூனி ஆற்றில் மழைக்காலங்களில் மட்டும் நீர் பாயும்.

## மாவட்ட நிர்வாகம்
ஜலோர் மாவட்டத்தை, வருவாய் நிர்வாக வசதிக்காக ஒன்பது  வருவாய் வட்டங்களாகப் பிரித்துள்ளனர்.  அவைகள்; அகோர், ஜலோர், பின்மால், ரனிவாரா, சயாலா, பகோடா, ஜஸ்வந்த்புரா, சிதால்வானா மற்றும் சஞ்சோர் ஆகும்.
 
மேலும் ஊரக வளர்ச்சிக்காக, இம்மாவட்டம் ஏழு ஊராட்சி ஒன்றியங்களைக் கொண்டது.

இம்மாவட்டத்தின் 264 கிராம ஊராட்சிகளில் 1111 கிராமங்களும், 767 வருவாய் கிராமங்களும்  உள்ளது.  இம்மாவட்டத்தில் ஜலோர், பின்மால் மற்றும் சஞ்சோர் என மூன்று நகராட்சிகள் கொண்டது. 

## பொருளாதாரம்

ஜலோர் மாவட்டத்தின் முக்கியப் பொருளாதரம் வேளாண்மை மற்றும் கால்நடைகளைப் பராமரித்தலே ஆகும். இம்மாவட்டத்தின் நிலத்தடி சுரங்கங்களில் ஜிப்சம், சுண்ணாம்ப்புக்கல், பளிங்குக் கல் கனிசமாகக் கிடைக்கிறது.

## போக்குவரத்து
பதிந்தா - கண்ட்லா துறைமுகத்தை இணைக்கும் தேசிய நெடுஞ்சாலை எண் 15, ஜலோர் மாவட்டம் வழியாகச் செல்கிறது.

இரண்டு நடைமேடைகள் கொண்ட ஜலோர் தொடருந்து நிலையம், அகமதாபாத், பெங்களூர், பிகானேர், ஜோத்பூர், காந்திதாம் மற்றும்   பார்மர் நகரங்களுடன் இணைக்கிறது.

## மக்கள்தொகையியல்
10,640 சதுர கிலோ மீட்டர் பரப்பளவு கொண்ட ஜலோர் மாவட்டத்தின் 2011-ஆம் ஆண்டின் மக்கள்தொகை கணக்கெப்பின் படி, மொத்த மக்கள்தொகை 1,828,730 ஆகும்.  அதில் ஆண்கள் 936,634 ஆகவும்; பெண்கள் 892,096ஆகவும் உள்ளனர்.  பாலின விகிதம் ஆயிரம் ஆண்களுக்கு,  952 பெண்கள் வீதம் உள்ளனர். பத்தாண்டுகளில் மக்கள்தொகை வளர்ச்சி விகிதம் ( 2001 - 2011) 26.21% ஆக உயர்ந்துள்ளது. மக்கள்தொகை அடர்த்தி ஒரு சதுர கிலோ மீட்டர் பரப்பில் 172 நபர்கள் வீதம் வாழ்கின்றனர். சராசரி எழுத்தறிவு 54.86%  ஆகவுள்ளது. ஆறு வயதிற்குட்பட்ட குழைந்தைகள்  316,455 ஆகவுள்ளனர். 

ஜலோர் மாவட்ட மக்கள்தொகையில் இந்துக்கள் 17,32,852  (94.76%);; இசுலாமியர்கள்  78,990 (4.32 %) ஆகவும் உள்ளனர். பிற சமயத்தவர்கள் 0.92% ஆகவுள்ளனர்.
## தட்பவெப்பம்
ஜலோர் மாவட்டத்தின், கோடைக்கால அதிகபட்ச வெப்பம் 50 பாகை செல்சியமும்; குளிர்கால குறைந்தபட்ச வெப்பம் 4 பாகை செல்சியசாகவும் உள்ளது. ஆண்டு சராசரி மழைப்பொழிவு 412மிமீ ஆகும்.

## மேற்கோள்கள்

## வெளி இணைப்புகள்
* ஜலோர் மாவட்ட இணையத்தளம்

பகுப்பு:ஜலோர் மாவட்டம் 
பகுப்பு:இராஜஸ்தான் மாவட்டங்கள்
ஒலிபீன் மாற்றும் தொழில்நுட்பம்

**ஒலிபீன் மாற்றும் தொழில்நுட்பம்** (*Olefin Conversion Technology*) என்பது புரோப்பலீனை எத்திலீன் மற்றும் 2-பியூட்டீனாகவும், எத்திலீன் மற்றும் 2-பியூட்டீனை புரோப்பைலீனாகவும்  மாற்றும் ஒரு தொழிற்துறை செயல்முறை ஆகும். பிலிப்சு மூவொலிபீன் செயல்முறை என்ற பெயராலும் இச்செயல்முறை அழைக்கப்படுகிறது . எத்திலீனிலிருந்து புரோப்பைலீன் தயாரிக்கும் செயல்முறை என்ற பெயராலும் இதை அழைக்கிறார்கள். ஒலிபீன் மாற்றும் தொழில்நுட்பச் செயல்முறையில் எத்திலீன் இருபடியாக்கம் செய்யப்பட்டு 1-பியூட்டீன் ஆக மாற்றப்படுகிறது.  பின்னர் இது மாற்றியமாக்கலுக்கு உட்பட்டு 2-பியூட்டீன்களாக மாற்றப்படுகிறது. 2 பியூட்டீன் எத்திலீனுடன் இடம்பெயரல் வினைக்கு உட்படுகிறது.

இரேனியம் மற்றும் மாலிப்டினத்தைக் கொண்டிருக்கும் பல்லின வினையூக்கிகள் இவ்வினையில் பயன்படுத்தப்படுகின்றன. இப்பொழுதெல்லாம் தலைகீழ் வினைகள் மட்டுமே அதாவது எத்திலீன் மற்றும் 2-பியூட்டீனை புரோப்பைலீனாக மாற்றும் வினைகள் மட்டுமே செயல்படுத்தப்படுகின்றன:

:CH2=CH2  +  CH3CH=CHCH3   →   2 CH2=CHCH3.

பிலிப்சு பெட்ரோலியம் நிறுவனத்தில் ஆல்கீன்கள் மறுபகிர்வு அல்லது ஒலிபீன் இடம்பெயர்தல் செயல்முறையின் போது  இத்தொழில் நுட்பம் கண்டறியப்பட்டது. மாலிப்டினம் எக்சாகார்பனைல், தங்குதன் எக்சாகார்பனைல், அலுமினாவுடன் கூட்டாக மாலிப்டினம் ஆக்சைடு போன்றவை அசலாக விவரிக்கப்பட்ட செயல்முறையில் வினையூக்கிகளாகப் பயன்படுத்தப்பட்டன.
 
## மேற்கோள்கள்

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:தொழிற்துறை செயல்முறைகள்
ரீடிங் பிரபு

**ரீடிங் பிரபு** (10  அக்டோபர் 1860 – 30 டிசம்பர் 1935) யூதரான ரீடிங் பிரபு, பிரித்தானிய இந்தியாவின் வைஸ்ராயாக 1921 முதல் 1926 முடிய பணியாற்றியவர். மேலும் இவர் லண்டனில் அரசு வழக்கறிஞராகவும், நீதியரசராகவும், லிபரல் கட்சி சார்பாக பிரித்தானிய நாடாளுமன்ற உறுப்பினராகவும், ஐக்கிய இராச்சியத்தின் வெளியுறவுத் துறை அமைச்சராகவும் பணியாற்றியவர். 
 
## மேற்கோள்கள்

## உசாத்துணை
* Jago, Michael *Rab Butler: The Best Prime Minister We Never Had?*, Biteback Publishing 2015 

## வெளி இணைப்புகள்

*
* Reading 

பகுப்பு:இந்திய வைசிராய்கள்
பகுப்பு:1860 பிறப்புகள்
பகுப்பு:1935 இறப்புகள்
தோரணக் கோட்டை

**தோரணக் கோட்டை** (**Torna Fort**) இந்தியாவின் மகாராட்டிரா மாநிலத்தின், புனே மாவட்டத்தில், மேற்குத் தொடர்ச்சி மலைத்தொடரில்  அமைந்துள்ளது.

சத்திரபதி சிவாஜி தனது 16வது வயதில், 1643-ஆம் ஆண்டில் முதலாவதாக கைப்பற்றிய கோட்டையே, சிறு அளவில் மராத்தியப் பேரரசு நிறுவ காரணமாக அமைந்தது. கடல் மட்டத்திலிருந்து 1403 மீட்டர் உயரத்தில் மேற்கு தொடர்ச்சி மலைத்தொடரில் அமைந்த இக்கோட்டை, புனே மாவட்டத்தில் உள்ள கோட்டைகளில் உயர்ந்த கோட்டையாகும்.

## வரலாறு
[thumb|right|தோரணக் கோட்டை, [புனே மாவட்டம், மகாராட்டிரா]]

பதினெட்டாம் நூற்றாண்டில் சத்திரபதி சிவாஜியின் மகன் சம்பாஜியின் மறைவிற்குப் பின்னர் இக்கோட்டையை, முகலாயப் பேரரசர் அவுரங்கசீப் கைப்பற்றினார்.  1776ல் ஏற்பட்ட புரந்தர் உடன்படிக்கையின் படி, இக்கோட்டையை மராத்திய கூட்டமைப்பினர் தோரணக் கோட்டையை மறுசீரமைத்துக் கட்டினர்.

## அமைவிடம்
தோரணக் கோட்டை புனே நகரத்திலிருந்து தென்கிழக்கே 50 கிலோ மீட்டர் தொலைவில் உள்ள வேல்கே தாலுக்காவின், மேற்கு தொடர்ச்சி மலையில் அமைந்துள்ளது. புனே – சாத்தாரா  செல்லும் வழியில் அமைந்த நரசப்பூர் என்ற ஊரின் வலது பக்க சாலை வழியாக  இக்கோட்டையின் அடிப்பகுதியை அடையலாம்.

## சுற்றுலா
தென்மேற்கு பருவ காலமான செப்டம்பர் - டிசம்பர் மாதங்களில் இக்கோட்டையைக் காண சுற்றுலாப் பயணிகள் அதிகம் வருவர். தோரணா கோட்டையிலிருந்து புணேவில் உள்ள புரந்தர் கோட்டை, ராய்கட் கோட்டை, சிங்ககாட் கோட்டைகளை கண்டு களிக்கலாம்.

## மேற்கோள்கள்

## வெளி இணைப்புகள்
* தோரணக் கோட்டை காணொளி

பகுப்பு:மகாராட்டிர கோட்டைகள்
பகுப்பு:கோட்டைகள்
இப்திகார் அகமது

**இப்திகார் அகமது (Iftikhar Ahmed** (பிறப்பு: செப்டமபர், 3 1990) ஒரு பாக்கித்தானியத் துடுப்பாட்டக்காரர். இவர் தேர்வுத் துடுப்பாட்டப் போட்டி, பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

## உள்ளூர்ப் போட்டிகள்
2017-18 ஆம் ஆண்டிற்கான *குவைத்-இ-அசாம்* கோப்பைக்கான தொடரில் இவர் *சூயி வடக்கு எரிவாயு துடுப்பாட்ட அணிக்காக* விளையாடினார். அந்தத் தொடரில் 11 போட்டிகளில் விளையாடி 735 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார்.

2016-17 ஆம் ஆண்டுகளுக்கான மாகாண ஒருநாள் கோப்பைத் தொடரில் சனவரி 27 அன்று நடைபெற்ற போட்டியில் இறுதிவரை ஆட்டமிழக்காமல் 131* ஓட்டங்கள் எடுத்தார். பின் பந்துவீச்சில் 12 ஓட்டங்கள் விட்டுக் கொடுத்து 3 இலக்குகளைக் கைப்பற்றினார். அந்தப் போட்டியில் கவுகர் அலியுடன் இணைந்து ஆட்டநாயகன் விருதினைப் பெற்றார். பின் அதே ஆண்டில் நடைபெற்ற பாக்கித்தான் கோப்பைத் தொடரில் இவர் *கைபர் பக்துவ்வா அணிக்காக* இவர் விளையாடினார். இந்தத் தொடரின்  நான்கு போட்டிகளில் 244 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்களின் வரிசையில் முதலிடம் பெற்றார்.

2018 ஆம் ஆண்டிற்கான பாக்கித்தான் கோப்பைக்கான தொடரில் இவர் சிந்து மாகாண அணி சார்பாக விளையாடினார். இந்தத் தொடரில் பலூசிஸ்தான் (பாகிஸ்தான்) அணிக்கு எதிரான போட்டியில் 116 ஓட்டங்கள் எடுத்தார். மேலும் அந்தப் போட்டியின் ஆட்டநாயகன் விருதினைப் பெற்றார். மேலும் சிந்து மாகாண அணி 12 ஓட்டங்களில் வெற்றி பெற்றது. இந்தத் தொடரின் நான்கு போட்டிகளில் 230 ஓட்டங்கள் எடுத்தார்.

## சர்வதேசப் போட்டிகள்
2015 ஆம் ஆண்டில் இங்கிலாந்து துடுப்பாட்ட அணிக்கு எதிரான இரண்டு நாள் கொண்ட பயிற்சித் துடுப்பாட்டத்தில் பாக்கித்தான் அ அணி சார்பாக இவர் விளையாடினார். அந்தப் போட்டியில் அதிக ஓட்டங்கள் எடுத்த பாக்கித்தான் அணி வீரர்கள் வரிசையில் முதலிடம் பிடித்தார்.

2016 ஆம் ஆண்டில் பாக்கித்தான் அணி இங்கிலாந்தில் சுற்றுப்பயணம் செய்து விளையாடியது. ஆகஸ்டு 11,  இல் இலண்டனில் நடைபெற்ற இங்கிலாந்துத் துடுப்பாட்ட அணிக்கு எதிரான நான்காவது தேர்வுத் துடுப்பாட்டப் போட்டியில்  தனது முதல் போட்டியில் விளையாடினார். அந்தப் போட்டியின் முதல் ஆட்டப் பகுதியில் இரண்டு ஓவர்கள் வீசி 12 ஓட்டங்களை விட்டுக் கொடுத்தார். பின் மட்டையாட்டத்தில் 4 பந்துகளில் 4 ஓட்டங்கள் எடுத்து கிறிஸ் வோக்ஸ் பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் 2 ஓவர்கள் வீசி  1 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இதில் ஒரு ஓவரை மெய்டனாக வீசினார். பாக்கித்தான் அணி 10 இலக்குகளால் வெற்றி பெற்றது.

2015 ஆம் ஆண்டில் இங்கிலாந்து மற்றும் பாக்கித்தானியத் துடுப்பாட்ட அணிகள் ஐக்கிய அரபு அமீரகத்தில் சுற்றுப் பயணம் செய்தது. நவமபர் 13 இல் அபுதாபியில் நடைபெற்ற இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இநதப் போட்டியின் பந்துவீச்சில் 6 ஓவர்கள் வீசி 31 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். பின் மட்டையாட்டத்தில் 21 பந்துகளில் ஐந்து ஓட்டங்கள் எடுத்து ஆட்டமிழந்தார். இநதப் போட்டியில் இங்கிலாந்து அணி 95 ஓட்டங்கள் வித்தியாசத்தில் வெற்றி பெற்றது.

## சான்றுகள்


## வெளியிணைப்புகள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1990 பிறப்புகள்
ஆசிப் அலி (துடுப்பாட்டக்காரர்)

**ஆசிப் அலி (Asif Ali** (பிறப்பு: அக்டோபர் 1, 1991) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக, பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை  மட்டையாளரான இவர்  வலதுகை மித வேகப்  பந்து வீச்சாளர் ஆவார். இவர் *பைசாலாபாத்* அணிக்காக முதல் தரத் துடுப்பாட்டப் போட்டிகளில் விளையாடி வருகிறார். மேலும் பாக்கித்தான் சூப்பர் லீக் தொடர்களில் *இஸ்லாமாபாத் யுனைட்டட்* அணிக்காக விளையாடி வருகிறார்.ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது. *போகரா ரைனோஸ், ஃபைசாலாபாத்,  [[பஞ்சாப் (பாக்கிஸ்தான்)]]  துடுப்பாட்ட அணி ,எட்மண்ட் ராயல்ஸ்  அணி ,கேப் டவுன் பிளிட்ஸ்  அணி ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.*

## உள்ளூர்ப் போட்டிகள்
2017-18 ஆம் ஆண்டிற்கான *குவைத்-இ-அசாம் கோப்பைக்கான* தொடரில் இவர் ஃபைசாலாபாத் அணிக்காக விளையாடினார். இந்தத் தொடரில் சிறப்பாக விளையாடி ஆறு போட்டிகளில் 369 ஓட்டங்கள் எடுத்தார். இதன்மூலம் அந்தத் தொடரில் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார். மேலும் இவர் 2017 ஆம் ஆண்டில் *எவெரெஸ்ட் பிரீமியர் லீக்* தொடரில் *போகரா ரைனோஸ்*  அணிக்காக விளையாடினார்.

2018 ஆம் ஆண்டிற்கான பாக்கித்தான் கோப்பைக்கான தொடரில் இவர் பஞ்சாப் (பாக்கிஸ்தான்) அணிக்காக விளையாடினார்.இந்தத் தொடரில் நான்கு போட்டிகளில் விளையாடி 328ஓட்டங்கள் எடுத்தார். இதன் மூலம் அதிக ஓட்டங்கள் எடுத்த பஞ்சாப் வீரர்கள் வரிசையில் முதலிடம் பெற்றார்.

2018 ஆம் ஆண்டில் துவங்கப்பட்ட *குளோபல் இருபது20 கனடா* கோப்பைத் தொடரில் இவர் *எட்மண்ட் ராயல்ஸ்*  அணி சார்பாக விளையாடினார்.

மேலும் அதே ஆண்டில் நடைபெற்ற மசான்சி *சூப்பர் லீக் இருபது20* தொடரில் இவர் *கேப் டவுன் பிளிட்ஸ்*  அணி சார்பாக விளையாடினார்.

## சர்வதேச போட்டிகள்

### இருபது20
2018 ஆம் ஆண்டில் மேற்கிந்தியத் தீவுகள் அணி பாக்கித்தானில் சுற்றுப் பயணம் மேற்கொண்டது. ஏப்ரல் 1 இல் கராச்சியில் நடைபெற்ற முதல் பன்னாட்டு இருபது20 போட்டியில் இவர் அறிமுகமானார். இந்தப் போட்டியின் மட்டையாட்டத்தில் 2 பந்துகளைச் சந்தித்த இவர் 1 ஓட்டங்கள் எடுத்து பால் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 143 ஓட்டங்கள் வித்தியாசத்தில் வெற்றி பெற்றது.

அதே ஆண்டில் நியூசிலாந்துத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் மேற்கொண்டது.நவபர் 4 இல் அபுதாபியில் நடைபெற்ற மூன்றாவது பன்னாட்டு இருபது20 போட்டியின் மட்டையாட்டத்தில் 3 பந்துகளைச் சந்தித்த இவர் 2 ஓட்டங்கள் எடுத்து இறுதிவரை ஆட்டமிழக்காமல் இந்தப் போட்டியில் பாக்கித்தான் அணி 47 ஓட்டங்கள் வித்தியாசத்தில் வெற்றி பெற்றது.

### ஒருநாள் போட்டிகள்
2018 இல் பாக்கித்தான் துடுப்பாட்ட அணி சிம்பாப்வேயில் சுற்றுப் பயணம் மேற்கொண்டது. சூலை 13 இல் *புலுவாயோவில்*  நடைபெற்ற முதல் ஒருநாள் போட்டியில் போட்டியில் இவர் அறிமுகமானார். இந்தப் போட்டியின் மட்டையாட்டத்தில் 25 பந்துகளைச் சந்தித்த இவர் 46 ஓட்டங்கள் எடுத்து சதாரா பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 201 ஓட்டங்கள் வித்தியாசத்தில் வெற்றி பெற்றது.

## சான்றுகள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1991 பிறப்புகள்
இரண்டாம் சாகுஜி போன்சலே

**இரண்டாம் சாகுஜி போன்சலே** (**Raja Shahu II Bhonsle**)  (1763 - 3 மே 1808 ) மராத்தியப் பேரரசின் சத்திரபதி ஆவார்.மராத்தியப் பேரரசர்  சிவாஜி பிறந்த போன்சலே வம்சத்தின் இரண்டாம் இராஜாராமின் வளர்ப்பு மகனான இவர், 11 டிசம்பர் 1777 முதல்  3 மே 1808 முடிய 30 ஆண்டுகள் மராத்தியப் பேரரசின் சத்திரபதியாக இருந்தவர். இவருக்குப் பின் பிரதாப் சிங் அரியணை ஏறினார். 

## இதனையும் காண்க
* சதாரா அரசு
* போன்சலே

## மேற்கோள்கள்

பகுப்பு:மகாராட்டிர வரலாறு
பகுப்பு:மராத்தியர்கள்
மோகனா அன்சாரி

**மோகனா அன்சாரி **(Mohna Ansari) () நேபாளத்தின் தேசிய மனித உரிமைகள் ஆணையத்தின் உறுப்பினர் ஆவார். இந்தப் பொறுப்பில் இவர் அக்டோபர் 2014 இல் நியமிக்கப்பட்டார். இவர் நன்கறியப்பட்ட வலதுசாரி செயற்பாட்டாளரும், இசுலாமிய சமுதாயத்திலிருந்து வந்த நேபாளத்தின் ஒரே பெண் வழக்கறிஞரும் ஆவார். இவர் 2010 ஆம் ஆண்டிலிருந்து 2014 ஆம் ஆண்டு வரை நேபாளத்தின் மகளிர் ஆணையத்தின் ஆணையராகவும் பணியாற்றியுள்ளார். மேலும், இவர் ஐடிய சர்வதேச அமைப்பின் மூத்த ஆலோசகரும் ஆனார்.

## தொடக்க கால வாழ்க்கை
மோகனா அன்சாரி பாங்கேயில் நேபாள்கஞ்ச் எனுமிடத்தில் ஒரு இசுலாமிய கீழ் நடுத்தர வர்க்கக் குடும்பத்தில் பிறந்தவர் ஆவார். இவர் தனது குடும்பத்தினருடன் அய்லணி நிலத்தில் (முறைசாரா வகையில் சொந்தம் கொள்ளப்பட்ட பொது நிலம்) வாழ்ந்து வந்தார். ஆறாம் வகுப்பு படிக்கும் பொழுது, நிலச்சீர்திருத்தத் திட்டம் அரசால் அறிமுகப்படுத்தப்பட்ட போது, இவரின் தந்தை நிலுவையில் உள்ள வரிகளை எல்லாம் செலுத்தி உரிமை கொண்டாட வாய்ப்பு ஏற்பட்டது. இருந்தபோதிலும், அதே நிலமானது மற்றுமொரு நபராலும் தனக்கு உரிமையானது என நீதிமன்றத்தில் கோரப்பட்டு அவரின் தந்தையால் இழக்கப்பட்டது. இதன் காரணமாகவே அன்சாரி தனது வாழ்க்கையின் பிற்பகுதியில் வழக்குரைஞராக மாறுவதற்குத் தூண்டுகோலாக அமைந்ததாகக் கூறுகிறார்.   மோகனா அன்சாரியின் குடும்பத்தின் வருமானத்திற்கான ஒரே மூலம் அவரின் தந்தையின் தச்சுத்தொழிலில் கிடைத்த வருமானமேயாகும்.  மோகனா அன்சாரியின் பெற்றோர் கல்வியறிவு இல்லாதவர்களாக இருந்தாலும், அவர்கள் தங்கள் குழந்தைகளை கல்வியறிவு பெற்றவர்களாகச் செய்ய வேண்டும் எனவும், வெவ்வேறு துறைகளில் பணியாற்ற வேண்டும் எனவும் விரும்பினர். இவரது சகோதரர்கள் ஆங்கில வழியில் உறைவிடப் பள்ளியில் படித்தனர். ஆனால், அன்சாரி அரசுப் பள்ளிக்குச் சென்றார். அங்கு அவரது கூற்றுப்படி தனது பெற்றோர் தன்னைப் பள்ளிக்கு அனுப்பியதே மிகவும் மகிழ்ச்சிக்குரியதென்றும் அதனால் தான் இசுலாமியக் கல்வியைத் தவிர்த்து நவீனக் கல்வியையும் தன்னால் பெற முடிந்ததெனவும் தெரிவிக்கிறார். 

நிதிச் சிக்கல்கள் அவரது கல்லூரிக் கல்வியை பாதித்த காரணத்தால், தனது முதல் வருடம் கல்வி முடிந்த நிலையில் கல்லூரியை விட்டு வெளியேற நிர்பந்திக்கப்பட்டார். பின்னர் கல்வி உதவித்தொகை ஒன்று கிடைத்த பிறகு மூன்று ஆண்டுகளுக்குப் பின்னர் மீண்டும் கல்லூரியில் சேர்ந்தார். அவர் மகேந்திரா பல்நிலைக் கல்லூரியில் இளங்கலை சட்டம் பயில சேர்ந்தார். இந்தக் கல்லூரியே  நேபாள்கஞ்சில் உள்ள ஒரே அரசுக்கல்லூரியாகும். இவர் 2003  ஆம் ஆண்டில் தனது பட்டத்தைப் பெற்றார்.  அவர் தான் கல்வி பயின்ற காலத்தில் பள்ளிகளில் ஒரு தனியார் ஆசிரியராக கற்பிக்கும் பணியில் ஈடுபட்டு பணம் ஈட்டித் தன்னைத் தானே காத்துக்கொண்டார். இந்தக் காலகட்டத்தில் உள்ளூர் செய்தித்தாள்களில் பெண்கள் மற்றும் குழந்ைதகள் பாதிக்கப்பட்ட சம்பவங்கள் குறித்து எழுதுவதற்காகவும் தனது நேரத்தைச் செலவிட்டார். பின்னர் சமூகவியலில் தனது முதுகலைப் பட்டத்தைப் பெற்றார். 2004 ஆம் ஆண்டில் மனித உரிமைகளுக்கான தெற்காசிய அமைப்பினால் நடத்தப்பட்ட "மனித உரிமைகளும் அமைதிக்கான கல்வியும்" என்ற படிப்பையும் முடித்தார்.

## தொழில் வாழ்க்கை
மோகனா அன்சாரி தனது இளமைக் காலத்தில் தனது வாழ்க்கையை பத்திரிக்கையாளராகவே தொடங்கினார்.  தொடக்கத்தில் இவர் பெண்கள் மற்றும் குழந்தைகள் தொடர்பான பிரச்சனைகள் குறித்து எழுதினார். மேலும், பன்னாட்டு மன்னிப்பு அவையின் வேலைகளில் பகுதி நேரமாகவும் ஈடுபட்டார். 1994 ஆம் ஆண்டில் நேபாளத்தின் மத்திய மேற்குப் பகுதியின் மண்டல விளையாட்டு மேம்பாட்டுக் குழுவின் உறுப்பினராக அரசால் நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:நேபாள மக்கள்
குட்லெகார் கோட்டை

**குட்லெகார் கோட்டை** (*Kutlehar Fort*) இமாச்சலப் பிரதேசத்திலுள்ள காங்கராவின் ஆட்சியாளரான சன்சார் சந்திராவால் கட்டப்பட்ட ஒரு கோட்டை ஆகும். சோலாசிங்கி கோட்டை என்ற பெயராலும் இதை அழைக்கிறார்கள். 1809 ஆம் ஆண்டில் மகாராசா ரஞ்சித் சிங் குட்லெகார் கோட்டையைப் புதுப்பித்தார். இந்த கோட்டை கடல் மட்டத்திலிருந்து 1162 மீ உயரத்தில் சோலசிங்கி மலையின் மேல் அமைந்துள்ளது. மேலும் இக்கோட்டையின் மேற்கூரைகள் பெரிய கல் அடுக்குகளால் மூடப்பட்டுள்ளன. 

## மேற்கோள்கள்

பகுப்பு:இந்தியக் கட்டிடங்கள்
பகுப்பு:இந்தியாவிலுள்ள கோட்டைகள்
பகுப்பு:இமாச்சலப் பிரதேசக் கோட்டைகள்
புத்த விகாரை, குல்பர்கா

**குல்பர்கா புத்த விகாரை** (*Buddha Vihara, Gulbarga*) என்பது இந்தியாவின் கர்நாடக மாநிலத்திலுள்ள குல்பர்கா என்னும் இடத்தில் அமைந்துள்ள ஓரு புத்தர் கோயில் மற்றும் ஓர் ஆன்மீக மையமாகும் 

## வரலாறு
இந்தியாவின் கர்நாடக மாநிலத்தில் உள்ள குல்பர்கா நகரில் புத்தமதத்தினருக்காக புத்த விகாரா என்ற இடம் அமைந்துள்ளது. 2007 ஆம் ஆண்டு சனவரி மாதம் 7 ஆம் நாள் இப்புத்த விகாரை தொடங்கப்பட்டது. 

சாஞ்சி, சாரநாத், அயந்தா மற்றும் நாக்பூர் ஆகிய இடங்களின் சிறப்புமிக்க கட்டிடக்கலையின் அம்சங்கள் கலந்த இடமாக இப்புத்த விகாரை வளாகம் அமைந்துள்ளது. பாரம்பரிய புத்தமத  கட்டிடக்கலைக்கு இதுவொரு சிறந்த எடுத்துக்காட்டாகும் . 

## மேற்கோள்கள்

பகுப்பு:குல்பர்கா
பகுப்பு:பௌத்த கோயில்கள்
நூற்றாண்டு முட்டை

**நூற்றாண்டு முட்டை** அல்லது **பிடான்** (Century Egg) என்பது வாத்து, கோழி முட்டைகளையும் களிமண், உப்பு, சுன்னாம்பு ஆகியவற்றின் கலவையில் உருவாக்கப்பட்ட சீன உணவு ஆகும். இதன் வேறு பெயர்கள் **பராமரிக்கப்பட்ட முட்டை, நூறு வருட முட்டை, ஆயிரம் வருட முட்டை, கருப்பு முட்டை** ஆகும். இது சீனாவின் பாரம்பரியமிக்க உணவு ஆகும். இந்த செயல்பாட்டில் ஹைட்ரோஜன் சல்பைடு மற்றும் அம்மோனியாவின் இருப்பினால் முட்டையின் உட்கரு பச்சை மற்றும் இளங்கருப்பு நிறத்தில் மாறும். ஆல்கலைன் உப்பின் இருப்பினால் முட்டையின் pH 9-12 வரை உயர்த்தப்படுகிறது. இந்த வேதியல் மாற்றத்தினால் புரோட்டீன் மற்றும் கொழுப்பு உடைக்கப்படுகின்றது.

சில முட்டைகளின் ஓரத்தில் பைன் மரத்தின் வடிவம் இடம் பெறும்.

## வரலாறு
முட்டை அதிகமாக கிடைக்கும் போது **ஆல்கலைன்** வைத்து பராமறித்ததன் விளைவே நூற்றாண்டு முட்டையின் தோற்றம். மேற்கத்திய கலாச்சாரங்களில் இது ஒரு பழக்கமாக அமைந்தது. களிமண் முட்டையச் சுற்றி உறுதியடைந்து அது கெட்டுப்போகாமல் பாதுகாக்கும்.

சில குறிப்புகளை ஒட்டி, நூற்றாண்டு முட்டை ஐந்து நூற்றாண்டுகள் வரலாறு கொண்டது. இவை 600 ஆண்டுகளுக்கு முன்பு மிங் சாம்ராஜ்யத்தை ஒட்டிய வரலாறு கொண்டவை. உப்பு அதிகமாக கூட்டினால் அதன் சுவை அதிகமாகும்.

ஒரு வீட்டு உரிமையாளர் முட்டையை இரண்டு மாதங்களுக்கு பிறகு பூமிக்கு அடியில் கண்டெடுத்தார். அதன் சுவை அறிந்து அதனை போலவே பல முட்டைகளை செய்ய முன்வந்தார். அதனுடன் அம்மோனியா உப்பு சேர்த்து தயாரிக்க ஆரம்பித்தார்.

## முறைகள்
இடது|thumb|பாரம்பரிய முறையில் நூற்றாண்டு முட்டை

### பாரம்பரிய முறை
thumb|அழகாக வெட்டிய நூற்றாண்டு முட்டை
களிமண்ணை உபயோகிப்பதற்கு பதில் மரத்தூள்களையும் உப்பையும் கொண்டு நூற்றாண்டு முட்டை தயாரித்தனர். இதன் மூலன் அவை கெட்டுப்போகாமல் பாதுகாக்க உதவும். நூற்றாண்டு முட்டை தயாரிப்பு , 3 பவுன்ட் தேயிலையை தண்ணீரில் போடுவதிலிருந்து துவங்குகிறது. அதனுடன் 9 பவுன்ட் கால்சியம் ஆக்ஸைடு, 7 பவுன்ட் கடல் உப்பு மற்றும் 7 பவுன்ட் சாம்பல் சேர்க்கப்படுகிறது. ஒவ்வொரு முட்டையும் கைகளைக் கொண்டு மூடப்படுகிறது.

### நவீன முறை
பல்வேறு சூழ்நிலைகளில் பாரம்பரிய முறை கடைபிடிக்கப்பட்டாலும், அறிவியல் வளர்ச்சியின் மூலம் நவீன முறை பின்பற்றப்பட்டது. இந்த முறையைக் கொண்டு நூற்றாண்டு முட்டையை ஒரு சில வாரங்களிலேயே உருவாக்க முடியும். 

## பயன்கள்
நூற்றாண்டு முட்டை எந்தவிதமான தயாரிப்புமின்றி அப்படியே தோலை உறித்து சாப்பிடலாம். தாய்வானில் நூற்றாண்டு முட்டையை அழகாக் வெட்டி மற்ற உணவுகளுடன் சேர்ந்து சாப்பிடுவர். அவற்றை புதிய முட்டைகளுடன் சேர்த்து வைத்து சாப்பிடுவர்.
thumb|அரிசி கஞ்சுடன் நூற்றாண்டு முட்டை
சில சீன வீடுகளில், நூற்றாண்டு முட்டையை துண்டு துண்டாக வெட்டி அரிசி கஞ்சுடன் சேர்த்து சாப்பிடுவர்.

## தவறான புரிதல்கள்
நூற்றாண்டு முட்டைகள் **குதிரையின் சிறுநீரில்** முக்கி உருவாக்கப்பட்ட்வை என்று நம்பப்பட்டது. பிறகு குதிரை சிறுநீரின் pH கணக்கிடப்பட்டு, அது பொய் என நிரூபிக்கப்பட்டது. 

தாய்லாந்தில், நூற்றாண்டு முட்டையை, குதிரை சிறுநீர் முட்டை என்று குறிப்பிடுவர்.

## பாதுகாப்பு
பாரம்பரிய முறையில் சில நூற்றாண்டு முட்டைகள் தயாரிக்க பட்டாலும், சில தயாரிப்பாளர்கள் வேறு குறுக்கு வழிகளில் இதனை உருவாக்குகின்றனர். அவை உடல்நக்கேடு விளைவிக்கக்கூடியவை. சீனாவில் **காப்பர் சல்பேட்டு** கொண்டு உருவாக்கப்பட்ட நூற்றாண்டு முட்டையில் பல கலப்படங்கள் உள்ளது. சீன அரசாங்கம் இதனை தடுக்க சட்டம் கொண்டு வந்து முயற்சி செய்து வருகிறது.
பகுப்பு:உணவு பதப்படுத்தல்
அட்டோக் பாலம்

**அட்டோக் பாலம்** (*Attock Bridge*)‬ பாக்கித்தான் நாட்டில் உள்ள சிந்து நதியின் மீது அட்டோக் குர்து நகரத்தையும் கைராபாத் குந்து கிராமத்தையும் இணைக்கும் ஒரு பாலமாகும். பொதுவாக இப்பாலம் பழைய அட்டோக் பாலம் என்று அழைக்கப்படுகிறது. சிந்துநதியின் மீது அமைந்துள்ள இப்பாலம் மிகவும் முக்கியத்துவம் வாய்ந்த பாலமாகக் கருதப்படுகிறது. பஞ்சாபுக்கும் கைபர் பக்துன்வா மாகாணத்திற்கும் இடையில் நடைபெறும் வர்த்தக நடவடிக்கைகள்  இப்பாலத்தையே அடிப்படையாகக் கொண்டுள்ளன என்பதால் இது பெரிதும் பலப்படுத்தப்பட்டிருக்கிறது. அசலாக முதலில் சர் கில்ட்ஃபோர்ட் மோலெசுவொர்த் என்பவரால் இப்பாலம்  வடிவமைக்கப்பட்டது 24 மே 1883 இல் போக்குவரத்துக்காக திறக்கப்பட்ட அட்டோக் . பாலத்தின் கட்டுமான செலவு ரூ 3.2 மில்லியனுக்கும் அதிகமாகும்.
 

சர் பிரான்சிசு கேல்லகன் என்பவரால் பாலம் மறு வடிவமைப்பு செய்யப்பட்டு 1929 ஆம் ஆண்டில் 2.5 மில்லியன் ரூபாய் செலவில் புனரமைக்கப்பட்டது. பாலம் இரண்டு நிலைகளும் ஐந்து நீட்டங்களும் கொண்டதாக கட்டப்பட்டுள்ளது. மூன்று நீட்டங்கள் 257 அடி நீளம் கொண்டவையாகவும் இரண்டு நீட்டங்கள் 312 அடி நீளம் கொண்டவையாகவும் அமைந்துள்ளன. பாலத்தின் மேல்நிலையில் இரயில் போக்குவரத்தும் கீழ்நிலையில் சாலைப்போக்குவரத்தும் நடைபெறுகின்றன. பாலத்தை  அணுகும் வழிகள் திடமான பாதுகாப்புடன் கட்டப்பட்டுள்ளன. அருகிலுள்ள பாசுத்துன் பழங்குடியினரின் தாக்குதல்களுக்கு எதிரான பாதுகாப்பாக இது கருதப்படுகிறது.
புகழ்பெற்ற கிராண்ட் டிரங்க் சாலையின் ஒரு பகுதியாக இப்பாலம் இருந்தது. 1979 ஆம் ஆண்டில்  ஒரு புதிய பாலம் கட்டப்பட்டு சாலை போக்குவரத்து அங்கு மாற்றப்பட்டது. இப்புதிய பாலம் "புதிய அட்டோடாக் பாலம் என்று அழைக்கப்படுகிறது.

பழைய அட்டோக் பாலத்தில் இன்னும் இரயில் போக்குவரத்து நடைபெற்று வருகிறது. 

## மேற்கோள்கள்

பகுப்பு:பாக்கித்தானிலுள்ள பாலங்கள்
பகுப்பு:பாக்கித்தானிலுள்ள கட்டிடங்கள்
நல்லாவூர் பசுபதீசுவரர் கோயில்

**நல்லாவூர் பசுபதீசுவரர் கோயில்** மயிலாடுதுறை மாவட்டத்தில் உள்ள  தேவார வைப்புத்தலமாகும்.  

## அமைவிடம்
கும்பகோணம்–கொல்லுமாங்குடி சாலையில், திருவாவடுதுறைக்கு தெற்கில் 6 கி.மீ தொலைவில் உள்ளது.

## இறைவன்,இறைவி
இக்கோயிலில் உள்ள இறைவன் பசுபதீசுவரர் ஆவார். இறைவி சௌந்தரநாயகி ஆவார். 

## பிற சன்னதிகள்
பைரவர், சூரியன், சம்பந்தர், அப்பர், சுந்தரர், சீனிவாசப்பெருமாள், சுப்பிரமணியர், மகாலட்சுமி உள்ளனர். 

## மேற்கோள்கள்

பகுப்பு:தேவார வைப்புத் தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
பஞ்சாக்கை பஞ்சாட்சரபுரீசுவரர் கோயில்

**பஞ்சாக்கை பஞ்சாட்சரபுரீசுவரர் கோயில்** மயிலாடுதுறை மாவட்டத்தில் உள்ள  தேவார வைப்புத்தலமாகும்.  

## அமைவிடம்
தரங்கம்பாடி வட்டம் பஞ்சாக்கை என்னுமிடத்தில் கோயில்  உள்ளது.

## இறைவன்,இறைவி
இக்கோயிலில் உள்ள இறைவன் பஞ்சாட்சரபுரீசுவரர் என்றும் அக்னிசுவரர் என்றும் அழைக்கப்படுகிறார். 

## பிற சன்னதிகள்
லிங்கத்திருமேனி கொட்டகையில் வைக்கப்பட்டுள்ளது. மூவரைத் தவிர வேறு எதுவுமில்லை. 

## மேற்கோள்கள்

பகுப்பு:தேவார வைப்புத் தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
புனித நிக்கோலசு தோட்டம்

**புனித நிக்கோலசு தோட்டம் **(The Saint Nicolas Garden) பெய்ரூத்தின் மிகப்பெரிய மாவட்டங்களில் ஒன்றான அச்ராஃபி மாவட்டத்திற்கு அருகாமையில் உள்ள தபரிசின் அருகாமையில் சார்லசு மாலேக் தெருவில் அமைந்துள்ள ஒரு பொதுமக்களுக்கான தோட்டமாகும். இந்தத் தோட்டமானது லெபனான் கட்டிடக்கலை நிபுணர் ஃபெர்டிலாண்ட் டேகெர் என்பவரால் 1964 ஆம் ஆண்டு வடிவமைக்கப்பட்டதாகும். இந்தத் தோட்டத்தின் பரப்பானது 22,000 சதுர மீட்டர் (2,40,000 சதுர அடி) ஆகும். இந்தத் தோட்டமானது, புனித நிக்கலசின் நினைவாக அமைந்துள்ள, பழமை வாய்ந்த கிரேக்க தேவாலயத்தைப் பார்க்கும் விதமாக அமைந்துள்ளது. 

## மேற்கோள்கள்


பகுப்பு:லெபனான்
பண்ணூர் ஆதிலிங்கேசுவரர் கோயில்

**பண்ணூர் ஆதிலிங்கேசுவரர் கோயில்** என்ற சிவன் கோயில், திருவாரூர் மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
மயிலாடுதுறை-கொல்லுமாங்குடி-காரைக்கால் சாலையில் பாவட்டக்குடி அடுத்து உள்ளது.

## இறைவன்,இறைவி
இக்கோயிலில் உள்ள இறைவன் ஆதிலிங்கேசுவரர் என்றும் அகிலாண்டேசுவரி ஆவார். 

## பிற சன்னதிகள்
வாயிலை அடுத்து மூலவர் சன்னதி உள்ளது. இடது புலம் இறைவி சன்னதி உள்ளது. வெளி வாயிலில் விநாயகர், சுப்பிரமணியர் சன்னதிகள் உள்ளன. 

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
அமைதித் தீவு

**அமைதித் தீவு **(The Island of Peace) யோர்தான் நாட்டில் யோர்தான் ஆற்றங்கரையில் உள்ள ஒரு இடமாகும். இந்தப் பூங்காவானது யோர்தான் ஆறு மற்றும் யார்மெளக் ஆறு ஆகியவை சங்கமிக்கும் இடத்தில் அமைந்துள்ளது. இந்த இடத்திலிருந்து பின்காசு ரூட்டென்பெர்க்கின் நகராயிம் நீர் மின் சக்தி நிலையத்தைப் பார்க்க முடியும். 

1994 இஸ்ரேல்-ஜோர்டான் சமாதான உடன்படிக்கையானது யோர்தானிய இறையாண்மையின் கீழ் இந்தப் பகுதி இருப்பதை அங்கீகரித்தது. ஆனால், இஸ்ரேலிய நில உரிமையாளர்களின் நுழைவுக்கான சுதந்திரத்தை குத்தகைக்கு விட்டது. 25 ஆண்டிற்கான, புதுப்பிக்கத்தக்க குத்தகையானது 2019 ஆம் ஆண்டில் முடிவிற்கு வருகிறது. யோர்தானிய அரசு இந்தக் குத்தகையை முடிவிற்குக் கொண்டு வருவதற்கான தனது விருப்பத்தை அறிவித்துள்ளது. அமைதி உடன்படிக்கையும் யோர்தான் இவ்வாறு செய்வதற்கான உரிமையை ஒரே ஒரு நிபந்தனையின் பேரில் வழங்கியுள்ளது. இவ்வாறான முடிவு குறித்த அறிவிப்பானது குத்தகை முடிவதற்கான காலத்திற்கு ஓராண்டு முன்னதாக அறிவிக்கப்பட வேண்டும் என்பதே அந்த நிபந்தனையாகும். இந்த நிபந்தனைக்குத் தகுந்தவாறு யோர்தான் அக்டோபர் 2018 இல் இந்த அறிவிப்பை வெளியிட்டுள்ளது.

## வரலாறு
யோர்தான் ஆற்றின் வண்டல் படிவுகள் மற்றும் ஆற்றுப்படுகையின் நிலங்கள் இஸ்ரேல் அரசு நிறுவப்பட்டதற்கு முன்னதாக யூதர்களின் வசமாக இருந்தவையாகும். 1927 ஆம் ஆண்டில், பாலஸ்தீன் மின்சார நிறுவனத்தின் நிறுவனரான பின்சாஸ் ரூட்டென்பெர்க் ஜோர்தானின் முதலாம் அப்துல்லாவுடன் ஒரு நீர் மின்சக்தி நிலையம் கட்டுவதற்கான ஒப்பந்தத்தில் கையெழுத்திட்டார். இதற்காக கால்வாய்களும், அணைக்கட்டுகளும் இரண்டு நதிகளின் ஊடாகவும் கட்டப்பட்டன. இதன் விளைவாக, மனிதனால் உண்டாக்கப்பட்ட ஒரு தீவு படைக்கப்பட்டது. இந்த மின்சக்தி நிலையம் 1932 ஆம் ஆண்டில் மின்சாரத்தை வழங்கத் தொடங்கியது. 1948 ஆம் ஆண்டு அரேபிய இஸ்ரேல் போரின் போது மின் உற்பத்தி இயக்கமானது நிறுத்தப்பட்டன.

1994 ஆம் ஆண்டில், இஸ்ரேல்-ஜோர்தான் அமைதி உடன்படிக்கையின் அடிப்படையில் ஜோர்தானிடம் ஒப்படைத்தது. கிப்புட்ஸ் அஸ்டோட் யாகோவ் ஆகியோரிடமிருந்து இஸ்ரேல் விவசாயிகளிடம் நிலத்தைப் பண்படுத்துவதற்காக மீண்டும் குத்தகைக்கு விட ஜோர்தான் சம்மதித்தது. பண்ணைத் தொழிலானது தானாக புதுப்பிக்கப்படக்கூடிய 25 ஆண்டு குத்தகையின் கீழ் நடைபெற்று வருகிறது. ஒரு இஸ்ரேலிய சுற்றுலாப் பயணிகள் பூங்காவை பார்வையிடத் தங்கள் அடையாள அட்டையை ஜோர்தானியக் காவலர்களிடம் காண்பித்து விட்டுப் பார்வையிட வசதியாக எல்லைப்புறத்தில் கதவொன்று உள்ளது. இதற்காக அவர்கள் கடவுச்சீட்டோ, விசாவோ தேவையில்லை. 2012 அன்றைய நிலையில், சுற்றுலாப் பயணிகள் ஒரு குழுவாகப் பார்வையிடும் போது அங்கீகரிக்கப்பட்ட வழிகாட்டி ஒருவருடன் தான் அனுமதிக்கப்படுவர். சுற்றுலா ஆராய்ச்சியாளர்கள் ஆலன் கெல்ப்மேன் மற்றும் டார்யா மாவோஸ் ஆகியோர் இஸ்ரேலிய சுற்றுலாப்பயணிகளுக்கு சுற்றுலா வழிகாட்டிகள் கூறிய கதைகளை பகுப்பாய்வு செய்து வெளியீடென்று ஒன்று வெளியிட்டனர்.

## 1997 படுகொலை
1997 ஆம் ஆண்டு மார்ச் 13 ஆம் நாள் பெத்சாமேசில் உள்ள அமிட் ஃப்யூர்ஸ்ட் பள்ளியிலிருந்து கல்வி களப்பயணமாக வந்த இஸ்ரேலிய மாணவியர்களை ஜோர்தானைச் சார்ந்த படைவீரர் அகமது டாகாம்சே தனது துப்பாக்கியால் சுட்டதில் 13 அல்லது 14 வயதுடைய 7 மாணவியர்கள் இறந்தனர். மேலும் 6 மாணவியர்கள் படுகாயமடைந்தனர். ஜோர்தானின் அரசர் உசேன் பெத்சாமேசிற்கு நேரடியாக வந்து இறந்தவர்களுக்கான அஞ்சலியைச் செலுத்தியதோடு தனது நாட்டின் சார்பாக மன்னிப்பும் கோரினார். இந்த நடவடிக்கை இரு தரப்பிலும் நன்னம்பிக்கையையும், புரிந்துணர்வையும் அதிகரிக்க உதவும் என்ற விதத்தில் பார்க்கப்பட்டது.

## மேற்கோள்கள்

பகுப்பு:ஜோர்தான்
பகுப்பு:ஜோர்தானின் சுற்றுலா
லிம்பர்க் (நெதர்லாந்து)

**லிம்பர்க்** (, ; இடச்சு : *(Nederlands-)Limburg*; , ) நெதர்லாந்து நாட்டின் 12 மாகாணங்களில் இது தென் எல்லையில் அமைந்துள்ளது. இது நாட்டின் தென்கிழக்கு பகுதியில் அமைந்துள்ளது. இதன் பரப்பளவு வடக்கு மற்றும் தெற்காக பரவியுள்ளது. கெல்டர்லேண்டு பகுதிக்கு தெற்கே இதன் எல்லை அமைந்துள்ளது. இதன் தென்மேற்கு மற்றும் தெற்கே பெல்ஜியம் நாட்டு எல்லைகள் உள்ளது. வடக்கு மற்றும் வடமேற்கே வட பிராபினட் மாகாணம் அமைந்துள்ளது. கிழக்கு எல்லை முழுவதும் ஜெர்மனி நாட்டுடன் கொண்டுள்ளது.

## மேற்கோள்கள்
*(in Dutch) J.A. te Pas, Nederland van laag tot hoog, NGT Geodesia 1987 nr. 7/8 pp. 273-275
பகுப்பு:நெதர்லாந்தின் மாகாணங்கள்
பொய்கைநல்லூர் நந்திநாதேசுவரர் கோயில்

**பொய்கைநல்லூர் நந்திநாதேசுவரர் கோயில்** என்பது தமிழ்நாடு மாநிலத்தின் நாகப்பட்டினம் மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
பொய்யூர் என்று வழங்கப்படும் இவ்வூர் வடக்குப் பொய்கைநல்லூர், தெற்குப் பொய்கைநல்லூர் என்று இரண்டாக உள்ளது. நாகப்பட்டினம் பழைய பேருந்து நிலையத்திலிருந்து ஈச்சங்குப்பம்-அக்கரப்பேட்டை வழியாக வேளாங்கண்ணி செல்லும் சாலையில் 6 கி.மீ. தொலைவில் உள்ள வடக்குப் பொய்கைநல்லூரில் கோயில் உள்ளது.

## இறைவன்,இறைவி
இக்கோயிலில் உள்ள இறைவன் நந்திநாதேசுவரர் ஆவார். இறைவி சௌந்தரநாயகி ஆவார்.

## பிற சன்னதிகள்
திருச்சுற்றில் விநாயகர், சுப்பிரமணியர், மகாலட்சுமி, பைரவர், சூரியன், சந்திரன் சன்னதிகள் உள்ளன. மூலவர் சன்னதியின் வலது புறத்தில் இறைவி சன்னதி உள்ளது.

## மேற்கோள்கள்

## வெளி இணைப்புகள்
* GeoHack - பொய்கைநல்லூர் நந்திநாதேசுவரர் கோயில்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
மணிக்கிராமம் திருமேனியழகர் கோயில்

**மணிக்கிராமம் திருமேனியழகர் கோயில்** மயிலாடுதுறை மாவட்டத்தில் உள்ள  தேவார வைப்புத்தலமாகும்.  

## அமைவிடம்
சீர்காழி-பூம்புகார் சாலையில், திருவெண்காட்டினை அடுத்து மணிக்கிராமம் உள்ளது. 

## இறைவன்,இறைவி
இக்கோயிலில் உள்ள இறைவன் திருமேனியழகர் ஆவார். இறைவி சௌந்தரநாயகி ஆவார். 

## பிற சன்னதிகள்
திருச்சுற்றில் விநாயகர், வள்ளி தெய்வானையுடன் சுப்பிரமணியர், மகாலட்சுமி, பைரவர், துர்க்கை, நவக்கிரகங்கள் ஆகியோரின் சன்னதிகள் உள்ளன. 

## மேற்கோள்கள்

பகுப்பு:தேவார வைப்புத் தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
வால்சர்பெர்க்

**வால்சர்பெர்க்** (*Vaalserberg*) மலை 322.4 மீட்டர் உயரம் கொண்டது (1,058&nbsp;ft). இது நெதர்லாந்து நாட்டின் உயரமான பகுதி ஆகும். இது லிம்பர்க் மாகாணத்தில் அமைந்துள்ளது. நெதர்லாந்து நாட்டின் தென் கோடி முனை ஆகும்.
## முனை எல்லை பகுதி

வால்சர்பெர்க் பெல்ஜியம், நெதர்லாந்து, ஜெர்மனி ஆகிய மூன்று நாடு எல்லைப்புள்ளி பகுதியாகும். இடச்சு மொழியில் (**Drielandenpunt**) மூன்று நாடு புள்ளி, இடாய்ச்சு மொழியில் (**Dreiländereck**) மூன்று நாடு முனை மேலும் பிரெஞ்சு மொழியில் (**Trois Frontières**) மூன்று நாடு எல்லை என வழங்கப்படுகிறது.

## மேற்கோள்கள்
பகுப்பு:நெதர்லாந்து
பகுப்பு:பெல்ஜியம்
பகுப்பு:ஐரோப்பிய மலைத்தொடர்கள்
ஆத்தூர் மந்தாரவனேசுவரர் கோயில்

**ஆத்தூர் மந்தாரவனேசுவரர் கோயில்** மயிலாடுதுறை மாவட்டத்தில் உள்ள  தேவார வைப்புத்தலமாகும்.  

## அமைவிடம்
வைத்தீஸ்வரன்கோயில்-திருப்பனந்தாள் சாலையில் மணல்மேட்டினை அடுத்து, பந்தநல்லூர் சாலையில் திரும்பி கேசிங்கன் என்னும் ஊருக்கு அருகில் வலது புறத்தில் ஆத்தூர் (அல்லது ஆதூர்) உள்ளது.  

## இறைவன், இறைவி
இக்கோயிலில் உள்ள இறைவன் மந்தாரவனேசுவரர் என்றும் சொர்ணபுரீசுவரர் என்றும் அழைக்கப்படுகிறார். இறைவி அஞ்சனாட்சி என்றும் அங்கயற்கண்ணி என்றும் அழைக்கப்படுகிறார். 

## சிறப்பு
நந்தி பூசித்த, தவளை முத்தி பெற்ற தலம் என்ற பெருமைகளை உடையது. மந்தார வனம் என்பதே மந்தாரம் ஆயிற்று என்பர். 

## மேற்கோள்கள்

பகுப்பு:தேவார வைப்புத் தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
ஆனைமாகாளம் மகாகாளேசுவரர் கோயில்

**ஆனைமாகாளம் மகாகாளேசுவரர் கோயில்** நாகப்பட்டினம் மாவட்டத்தில் உள்ள  தேவார வைப்புத்தலமாகும்.  

## அமைவிடம்
கீழ் வேளூரில் இடது புறத்தில் பிரிகின்ற வட காரை சாலையில் சிறிது தூரத்தில் நாங்குடி, ஆனமங்கலத்தை அடுத்துள்ள வெட்டாற்றைக் கடந்தால் மறு கரையில் கோயில் உள்ளது.  

## இறைவன்,இறைவி
இக்கோயிலில் உள்ள இறைவன் மகாகாளேசுவரர் ஆவார். இறைவி மங்கள நாயகி ஆவார். 

## தற்போதைய நிலை
லிங்கத்திருமேனி மட்டுமே உள்ளது. சிறிய கோயிலாக இடிபாடுற்ற நிலையில் உள்ளது. 

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
வாழ்குடி விசுவநாதர் கோயில்

**வாழ்குடி விசுவநாதர் கோயில்** என்ற சிவன் கோயில், நாகப்பட்டினம் மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
இவ்வூரை வாக்குடி என்றும் அழைக்கின்றனர். திருவாரூர்-மயிலாடுதுறை சாலையில் கங்களாஞ்சேரியை அடுத்து நாகூர் சாலையில் விற்குடி ரயிசில்வே கேட்டினை அடுத்து கல்யாண இருப்பு என்னுமிடத்தில திருப்பயத்தங்குடி, திருமருகல் சாலையில் வாக்குடி உள்ளது. 

## இறைவன்,இறைவி
இக்கோயிலில் உள்ள இறைவன் விசுவநாதர் ஆவார். இறைவி விசாலாட்சி ஆவார். 

## பிற சன்னதிகள்
திருச்சுற்றில் விநாயகர், சுப்பிரமணியர், நவக்கிரகங்கள், பைரவர், சூரியன், சனீசுவரர் சன்னதிகள் உள்ளன. 

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
வடக்கு பிராபர்ன்ட்

**வடக்கு பிராபர்ன்ட்** (; ), **பிராபர்ன்ட்** எனவும் அழைக்கப்படுகிறது. இம் மாகாணத்திற்கு வடக்கே தென் ஒல்லாந்து மற்றும் கெல்டர்லேண்டு மாகாணம் அமைந்துள்ளது. கிழக்கே லிம்பர்க்கும், மேற்கே சீலாந்தும் மேலும் தெற்கே பெல்ஜியம் நாடும் அமைந்துள்ளது.

## மேற்கோள்கள்

பகுப்பு:நெதர்லாந்தின் மாகாணங்கள்
சீலாந்து

**சீலாந்து** (*Zeeland*, ; வரலாற்று ஆங்கிலப் புறப்பெயர்: *Zealand*) என்பது நெதர்லாந்தின் மேற்கு மற்றும் குறைந்த மக்கள் தொகை கொண்ட மாகாணமாகும். இம்மாகாணம் நெதர்லாந்தின் தென்மேற்கே அமைந்துள்ளது, இதன் எல்லைகளாக கிழக்கே வடக்கு பிராபர்ன்ட், வடக்கே தெற்கு ஒல்லாந்து, தெற்கு மற்றும் மேற்கே பெல்சியம் நாடும் உள்ளன. இது பல தீவுகளையும் மூவலந்தீவுகளையும் (எனவே இதன் பெயர், "சீலாந்து", கடல்நாடு என்று பொருள்படும்), கிழக்கு மற்றும் மேற்கு மேற்கு பிளாண்டர்சு மாகாணங்களின் எல்லையில் ஒரு துண்டு ஆகியவற்றைக் கொண்டுள்ளது. இதன் தலைநகர் மிடல்புர்க், 2019 நவம்பரில் 48,544 மக்கள்தொகையாக இருந்தது. சீலாந்தின் மிகப்பெரிய மாநகரம் தெர்நியூசென் (மக்கள்தொகை 54,589). சீலாந்தில் இரண்டு துறைமுகங்கள் உள்ளன. விளிசிங்கன், தெர்நியூசென் ஆகியன. சீலாந்தின் பரப்பளவு 2,934 சதுரகிமீ ஆகும், இதில் 1,151 சதுரகிமீ நீர்ப்பகுதி ஆகும். மொத்த மக்கள்தொகை 383,689.

சீலாந்தின் பெரும்பாலான பகுதிகள் கடல்மட்டத்திற்குக் கீழே உள்ளன. 1953 இல் ஏற்பட்ட வடகடல் வெள்ளப்பெருக்கே கடைசியாக இங்கு ஏற்பட்ட வெள்ள்ம் ஆகும். சுற்றுலா ஒரு முக்கியமான பொருளாதார நடவடிக்கையாகும். கோடையில், அதன் கடற்கரைகள் சுற்றுலாப் பயணிகளுக்கு, குறிப்பாக செருமனிய சுற்றுலாப் பயணிகளுக்கு பிரபலமான இடமாக அமைகிறது. சில பகுதிகளில், அதிகமான கோடை காலத்தில் மக்கள்தொகை இரண்டு முதல் நான்கு மடங்கு அதிகமாக இருக்கும். சீலாந்தின் சின்னம் தண்ணீரில் இருந்து பாதியாக வெளிப்பட்ட சிங்கத்தைக் காட்டுகிறது, மேலும்  (இலத்தீன் மொழியில் "நான் போராடி வெளிவருகிறேன்") என்பதாகும். நியூசிலாந்து நாடு டச்சு ஆய்வாளர் ஏபெல் தாசுமனால் பார்க்கப்பட்டதால், சீலாந்தின் பெயரால் அது பெயரிடப்பட்டது.

## மேற்கோள்கள்

## வெளி இணைப்புகள்

* Zeeland Tourist Board
* GCatholic - Breda diocese

பகுப்பு:நெதர்லாந்தின் மாகாணங்கள்
உத்ரத்

**உத்ரத்** () நெதர்லாந்து நாடின் மையத்தில் அமைந்துள்ள மாகாணமாகும். இதன் எல்லைகள் வடக்கே ஈமியர் ஏரியும், கிழக்கே கெல்டர்லேண்டும், தெற்கே ரைன் ஆறு மற்றும் லீக் ஆறும், மேற்கே தென் ஒல்லாந்தும், வடமேற்கே வடக்கு ஒல்லாந்தும் அமைந்துள்ளது.
## இயற்கை அமைப்பு

மாகாணத்தில் மிகவும் கவர்ச்சிகரமான இயற்கைப் பகுதிகளில் ஒன்றான (வெட்ச்த்ஸ்டிரீக்) வேட்டுப் பகுதி, வட்டு ஆற்றின் இரு பக்கத்திலும் அமைந்துள்ளது. இந்த மாகாணத்தில் நெதர்லாந்தின் கிளை அலுவலகத்தின் தலைமையகத்தில் குடியேறிய ஒரு சர்வதேச இயற்கை பாதுகாப்பு அமைப்பு இயற்கைக்கான உலகளாவிய நிதி அமைப்பு (ஆங்கிலம்: **WWF** ) ஆகும். இயற்கை மற்றும் சுற்றுச்சூழல் அமைப்பு என்பது ஒரு தேசிய இயற்கை பாதுகாப்பு அமைப்பு ஆகும். அதன் தலைமையகம் இந்த மாகாணத்தில் (உத்ரத் நகரத்தில்) உள்ளது.

## மேற்கோள்கள்
பகுப்பு:நெதர்லாந்தின் மாகாணங்கள்
நாகளேச்சரம் நாகேசுவரர் கோயில்

**நாகளேச்சரம் நாகேசுவரர் கோயில்** மயிலாடுதுறை மாவட்டத்தில் உள்ள  தேவார வைப்புத்தலமாகும்.

## அமைவிடம்
சிதம்பரம்-சீர்காழி சாலையில் சீர்காழிக்கு நுழையும் முன்பாக இடப்பக்க மூலையில் சாலையின் ஓரத்தில் கோயில் உள்ளது.

## இறைவன்,இறைவி
இக்கோயிலில் உள்ள இறைவன் நாகேசுவரர் என்றும் நாகநாதர் என்றும் அழைக்கப்படுகிறார்.இறைவி பொன்னாகவல்லி ஆவார்.

## பிற சன்னதிகள்
பைரவர், சூரியன், விநாயகர், ராகு, சனீசுவரர், நீளாதேவி சன்னதிகள் உள்ளன.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
ஈமியர் ஏரி

**ஈமியர்** (*Eemmeer*)  நெதர்லாந்து நாட்டில் உள்ள ஓர் ஏரியாகும். நெதர்லாந்து நாட்டின் நடுவே பிலேவோலாண்டு, உத்ரத் மற்றும் வடக்கு ஒல்லாந்து மாகாணங்களுக்கிடையே ஈமியர் ஏரி அமைந்துள்ளது. ஏரியின் மேற்பரப்பு (13.4 சதுரகிலோமீட்டர்) 5.2 சதுர மைல்களாகும். இந்த ஏரிக்கு நடுவில் தோடெ ஓண்டு என்ற ஒரு தீவு அமைந்துள்ளது. பிலேவோலாந்தின் நெதர்லாந்து கடலிலிருந்து மீட்கப்பட்ட தாழ்நிலப்பகுதியை பழைய நிலப்பரப்பின் உயர்ந்த பகுதியிலிருந்து புவி நீரியல் ரீதியாகப் பிரிக்கப் பயன்படுத்தப்படும் புற ஏரிகளின் வரிசையில் ஈமியரும் ஒன்றாகும். மேற்கில் உள்ள கூய்மீர் ஏரிகளுடன் ஈம்மீர் இணைக்கப்பட்டுள்ளது.  இரண்டு ஏரிகளும் நெடுஞ்சாலை ஏ27 பாலத்தால் கடக்கப்படும் இடத்திலும், கிழக்கில் நிச்கெர்கெர்னாவ் ஏரியுடனும் இணைக்கப்பட்டுள்ளன. ஆம்சுடர்டாமிற்கு அருகிலுள்ள மார்க்கர்மீரின் தெற்குப் பகுதியில் உள்ள ஏரிகளுடனும் ஈமியர் இணைக்கப்பட்டுள்ளது. இந்த ஏரி அமைப்பின் நீர் ஆதாரங்கள் ஐசெசெல் நதி (ரைன் கிளை) மற்றும் வட கடலை நோக்கிய வடிகால்களாகும்.

## மேற்கோள்
பகுப்பு:நெதர்லாந்து
பகுப்பு:ஏரிகள்
பகுப்பு:நெதர்லாந்தின் புவியியல்
மெட்டா-குமாரிக் அமிலம்

**மெட்டா-குமாரிக் அமிலம்** (*m-Coumaric acid*) என்பது C9H8O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். சின்னமிக் அமிலத்தின் ஐதராக்சி வழிப்பொருளான இச்சேர்மம் ஒரு ஐதராக்சி சின்னமிக் அமிலமாகும் . ஆர்த்தோ-குமாரிக் அமிலம், மெட்டா-குமாரிக் அமிலம், பாரா-குமாரிக் அமிலம் என்று மூன்று வகையான மாற்றியன்கள் காணப்படுகின்றன. இவை ஒவ்வொன்றும் பீனைல் தொகுதியில் பதிலீடு செய்யப்பட்டுள்ள ஐதராக்சி குழுவின் இடவமைப்பைப் பொறுத்து வேறுபடுகின்றன. 

வினிகரில் மெட்டா-குமாரிக் அமிலம் காணப்படுகிறது. 

## மேற்கோள்கள்

பகுப்பு:ஐதராக்சிசின்னமிக் அமிலங்கள்
பகுப்பு:அரோமாட்டிக் சேர்மங்கள்
பகுப்பு:3-ஐதராக்சிபீனைல் சேர்மங்கள்
பிலால் ஆசிப்

**முகமது பிலால் ஆசிப் (Mohammad Bilal Asif** (பிறப்பு: செப்டமபர் 24, 1985) பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக, தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்.ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.

## தனிப்பட்ட வாழ்க்கை
முகமது பிலால் ஆசிப் செப்டம்பர் 24, 1985 இல் பிறந்தார். இவரின் தந்தை குவைத்தில் மின் வினைஞராக வேலை பார்த்து வந்தார். இவரின் மருமகன் சாக்கித் சையத் உள்ளூர்ப் போட்டிகளில் வேகப் பந்து வீச்சாளராக விளையாடி வந்தார்.

## உள்ளூர்ப் போட்டிகள்
இவர் விளையாடிய முதல் இருபது 20 போட்டியில் 114 ஓட்டங்கள் எடுத்தார். இதன் மூலம் அறிமுக பன்னாட்டு இருபது20 போட்டியில் அதிக ஓட்டங்கள் எடுத்தவர் எனும் சாதனை புரிந்தார். 2018 ஆம் ஆண்டிற்கான பாக்கித்தான் கோப்பைக்கான போட்டியில் இவர் சிந்து மாகாணம் சார்பாக விளையாடினார். இந்தத் தொடரின் நான்கு போட்டிகளில் விளையாடி 6 இலக்குகளைக் கைப்பறினார்.இதன் மூலம் அதிக இலக்குகளை வீழ்த்தியவர்கள் வரிசையில் முதலிடம் பிடித்தார்.

## சர்வதேசப் போட்டிகள்
2015 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் பாக்கித்தான் அணியில் இடம் பெற்றார். ஆனால் விளையாடும் வாய்ப்பு கிடைக்கவில்லை. 2015 ஆம் ஆண்டில் பாக்கித்தான் துடுப்பாட்ட  அணி சிம்பாப்வேயில் சுற்றுப் பயணம் மேற்கொண்டது. அக்டோபர் 3 இல் அராரே துடுப்பாட்ட அரங்கத்தில் நடைபெற்ற இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியின் மட்டையாட்டத்தில் 3 பந்துகளைச் சந்தித்த இவர் ஓட்டங்கள் எடுக்காமல் பன்யங்கரா பந்துவீச்சில் ஆட்டமிழந்தார்.பந்துவீச்சில் 8 ஓவர்கள் வீசி 39 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில் சிம்பாப்வே அணி  டக்வோர்த் லூயிஸ் முறையில் 5  ஓட்டங்கள் வித்தியாசத்தில் வெற்றி பெற்றது.

அக்டோபர் 5 இல் நடைபெற்ற இரண்டாவது போட்டியில் தனது முதல் ஐந்து இலக்குகளைக் கைப்பற்றினார். இந்தப் போட்டியில் சிம்பாப்வே அணி 161 ஓட்டங்களில் அனைத்து இலக்குகளையும் இழந்தது.மேலும் பிலால் 25 ஓட்டங்களை விட்டுக் கொடுத்து 5 இலக்குகளைக் கைப்பற்றினார். பின் மட்டையாட்டத்தில்  துவக்க வீரராக களம் இறங்கி 39 பந்துகளில் 38 ஓட்டங்களை எடுத்தார். ஆனால் இந்தப் போட்டியில் இவரின் பந்துவீச்சு முறையானது சந்தேகத்திற்கு உள்ளானது. இதனால் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டத் தொடரிலிருந்து விலக்கப்பட்டார். பின் இவரின் பந்துவீச்சு முறையானது பன்னாட்டுத் துடுப்பாட்ட அவையினால் அக்டோபர் 30, 2015 இல் ஏற்றுக்கொள்ளப்பட்டது.

2017 ஆம் ஆண்டில் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் அணியில் இடம் பிடித்தார். ஆனால் விளையாடும் வாய்ப்புக் கிடைக்கவில்லை. பின் 2018 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இடம் பிடித்தார்.பின் அக்டோஅப்ர் 7 இல் தனது முதல் போட்டியில் விளையாடினார். இந்தப் போட்டியில் இவர் ஐந்து இலக்குகளைக் கைப்பற்றினார்.

## சான்றுகள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1985 பிறப்புகள்
தேவாரகுட்டா தசரா திருவிழா

**தேவாரகுட்டா தசரா திருவிழா**  (*Devaragutta Dasara festival*) இந்தியாவின் ஆந்திரப்பிரதேச மாநிலத்திலுள்ள கர்னூல் நகரத்திற்கு அருகிலுள்ள தேவாரகுட்டா கிராமத்தில் நடைபெறும் ஒரு திருவிழாவாகும்.  இந்துக்கள் கொண்டாடும் தசரா பண்டிகையின் போது  இத்திருவிழா கொண்டாடப்படுகிறது.  சுற்றுப்புற  கிராமங்களைச் சேர்ந்த பொதுமக்கள் விழாவில் பங்க்கேற்று  நீண்ட மூங்கில் கம்புகளை கைகளில் ஏந்தி  கொண்டு தீவிரமாக கோல் சண்டையிடுவார்கள். வன்முறைப் போக்கில் நிகழும் இச்சண்டையில் ஏரளமான பக்தர்கள் காயமடைவதும் உண்டு .    
## மேற்கோள்கள்

பகுப்பு:ஆந்திரப் பிரதேச விழாக்கள்
கர்தார்பூர், இந்தியா

**கர்தார்பூர்** (**Kartarpur**) இந்தியாவின் பஞ்சாப், பஞ்சாப் மாநிலத்தின் ஜலந்தர் மாவட்டத்தில் உள்ள பேரூராட்சி ஆகும். ஜலந்தர் மாவட்டத்தின் நிர்வாகத் தலைமையிட நகரமான ஜலந்தருக்கு 15 கி.மீ. தொலைவில்  கர்த்தார்பூர் உள்ளது.

## மக்கள்தொகை பரம்பல்
15  வார்டுகளும், 5,332 வீடுகளும் கொண்ட கர்த்தார்பூர் பேரூராட்சி, 2011-ஆம் ஆண்டின் மக்கள்தொகை கணக்கெடுப்பின் படி,  மொத்த மக்கள்தொகை 25,662 ஆகும். இதில் 13,368  ஆண்கள் ஆகவும்; பெண்கள் 12,294   ஆகவும் உள்ளனர். ஆறு வயதிற்குட்பட்ட குழந்தைகள்  2,684 ஆகவுள்ளனர். பாலின விகிதம்  ஆயிரம் ஆண்களுக்கு 847 பெண்கள் வீதம் உள்ளனர். எழுத்தறிவு 83.94% ஆகவுள்ளது.

கர்த்தார்பூர் நகரத்தில் இந்துக்கள் 73.52%, சீக்கியர்கள் 23.46%, இசுலாமியர் 2.51% மற்றவர்கள் 0.51% ஆகவுள்ளனர்.

## இதனையும் காண்க
* கர்தார்பூர், பாகிஸ்தான்

## மேற்கோள்கள்


பகுப்பு:ஜலந்தர் மாவட்டம்
பகுப்பு:பஞ்சாப் (இந்தியா)
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
கிர்கி சண்டை

**கிர்கி சண்டை** (**Battle of Kirkee**), தற்கால புணே நகரத்தின் கட்கி பகுதியில் இச்சண்டை நடைபெற்றதால்  இதனை **கட்கிச் சண்டை** என்றும் அழைப்பர். கிர்கி சண்டை, 5 நவம்பர் 1817 அன்று, மராத்தியப் பேரரசின் பேஷ்வா இரண்டாம் பாஜி ராவ் தலைமையிலான படைகளுக்கும், பிரித்தானிய கம்பெனிப் படைகளுக்கும் இடையே, மூன்றாம் ஆங்கிலேய மராட்டியப் போரின் ஒரு பகுதியாக நடைபெற்றது. இச்சண்டையில் பிரித்தானியர்கள் வென்றனர். பிரித்தானிய இந்தியா அரசில் கிர்கி பகுதி பிரித்தானியப் படைகளின் பாசறை நகரமாக மாற்றப்பட்டது.

## மேற்கோள்கள்

* *Memoirs of the operations of the British Army in India during the Mahratta war of 1817,1818 and 1819*, London 1821- by Lt. Col. Valentine Blacker, 
* J.M.Campbell, *Gazetteer of the Bombay Presidency*. Vol XVIII Part III Pune District, 1885.
* *Pune: Queen of the Deccan* - J Diddee and S. Gupta (2000) publ. Elephant Design Pvt. Ltd., Kothrud, Pune, INDIA. 
* *[[Old Deccan Days]]* (1868), Frere, M., 3rd ed. 1898. London: Murray.
* *The particular chapter of Frere's book referring to the narration by Jadowrow (sic) Notes (transcript)
* There is an account of the battle from the "Peshwyaanchee Bakhar" (the official record of the reign of the Peshwas). It was written in the Modi script (translations are available) and it does not include maps. The fact that the 'Zaree Pat' staff broke prior to the battle has been recorded here, that being perceived as a bad omen. There is also a mention of the morass which obstructed the cavalry charge and that the Peshwa watched the battle unfolding from Parvati Hill with the help of a telescope.
*The morass which caused the Maratha cavalry charge to break is likely to have survived till today. Results of field work being carried out presently will be reported shortly to Bharat Itihas Sanshodhak Mandal, Pune, India.
* *A History of the Marathas* - James Grant Duff (1826) London
* *Territories conquered from the Peishwa*- Mountstuart Elphinstone
* *Konkan: From the earliest to 1818 A.D.* - V.G. Khoprekar
* *History of Poona and Deccan in a Perspective* - Arthur Crawford
* *Medieval Maratha Country* - A.R. Kulkarni
* *Bombay and the Marathas Up to 1774* - W.J. Desai
*https://books.google.com/books?id=QdxJwi1lZkIC&dq=anglo+maratha+athale&hl=en&ei=gDhjTsDIOMnHrQeP5tymCg&sa=X&oi=book_result&ct=result&resnum=1&ved=0CCsQ6AEwAA Marathas' struggle for empire: Anglo-Maratha wars, 1679-1818 by Anil A. Athale.
* Some political background for this battle 
* map of the battle events 
* The temple indicated as 'pagoda' in the map above is not the Chatushshrungi temple as earlier thought. At the location there exists a Ganesh temple named " Paarvatinandan" which is known to have been regularly visited by the Peshwas before their campaigns. Diplomatic correspondence between the Peshwa and Mountstuart Elphinstone days before the battle refer to a 'pooja' (worship programme) intended to be performed by the Peshwa at a local temple justifying the troop build up around Ganeshkhind.
* a recent satellite picture of the same area 
* Annotated picture of the area from Wikimapia

*
பகுப்பு:19 ஆம் நூற்றாண்டுப் போர்கள்
பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:மராட்டியப் பேரரசு
பகுப்பு:மகாராட்டிர வரலாறு